ᱚᱦᱢᱚᱫᱟᱵᱟᱫᱽ

ᱚᱦᱢᱚᱫᱟᱵᱟᱫᱽ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱵᱷᱟᱨᱚᱛ ᱵᱚᱨᱥᱚ ᱨᱮᱭᱟᱜ ᱱᱚᱣᱟ ᱵᱟᱡᱟᱨ ᱫᱚ ᱗ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱢᱚᱜᱮ ᱢᱤᱫ ᱜᱮᱥᱟᱥᱟᱭ ᱦᱚᱲ ᱮᱞᱮᱞ ᱟᱱᱟᱜ ᱱᱚᱣᱟ ᱵᱟᱡᱟᱨ ᱫᱚ ᱥᱟᱵᱚᱨᱢᱚᱛᱤ ᱱᱟᱹᱭ ᱟᱲᱮᱨᱮ ᱵᱚᱥᱠᱚᱫ ᱢᱮᱱᱟᱜᱼᱟ ᱾ ᱑᱙᱘᱐ ᱨᱮ ᱜᱟᱱᱫᱷᱤᱱᱚᱜᱚᱨ ᱨᱮ ᱨᱟᱡᱽᱜᱟᱲ ᱩᱪᱟᱹᱲᱚᱜ ᱞᱟᱦᱟᱨᱮ ᱚᱦᱢᱚᱫᱟᱵᱟᱫᱽ ᱜᱮ ᱜᱩᱡᱽᱨᱟᱴ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱚᱦᱢᱚᱫᱟᱵᱟᱫᱽ ᱫᱚ ᱟᱥᱟᱵᱚᱞ ᱧᱩᱛᱩᱢ ᱛᱮᱦᱚᱸ ᱩᱯᱨᱩᱢ ᱢᱮᱱᱟᱜᱼᱟ ᱚᱱᱟ ᱥᱟᱶᱛᱮ ᱚᱦᱢᱚᱫᱟᱵᱟᱫᱽ ᱫᱚ ᱠᱚᱨᱱᱵᱚᱛᱤ ᱧᱩᱛᱩᱢ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱵᱩᱱᱤᱭᱟᱹᱫᱽ ᱫᱚ ᱥᱟᱞ ᱑᱘᱑᱑ ᱨᱮ ᱜᱤᱰᱤ ᱞᱮᱱ ᱛᱟᱦᱮᱸᱫ ᱾ ᱵᱟᱡᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱥᱩᱞᱛᱟᱱ ᱚᱦᱢᱚᱫᱽ ᱥᱟᱦ ᱞᱮᱠᱟᱛᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾

 ᱱᱟᱜᱟᱢ 

ᱱᱚᱣᱟ ᱵᱟᱡᱟᱨ ᱫᱚ ᱥᱤᱧᱚᱛ ᱨᱮᱭᱟᱜ ᱢᱚᱧᱪᱮᱥᱴᱚᱨ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜ-ᱟ ᱾ ᱱᱟᱜᱟᱢᱮᱛ ᱞᱮᱠᱟᱛᱮ ᱫᱚ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱚᱠᱛᱚ ᱨᱮᱫᱚ ᱚᱦᱢᱚᱫᱟᱵᱟᱫᱽ ᱫᱚ ᱢᱩᱲᱩᱛ ᱞᱟᱹᱰᱷᱟᱹᱭ ᱴᱚᱴᱷᱟ ᱞᱮᱠᱟ ᱛᱟᱦᱮᱸ ᱟᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱨᱮᱜᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱥᱟᱵᱚᱨᱢᱚᱛᱤ ᱟᱥᱨᱚᱢ ᱮ ᱛᱷᱟᱯᱚᱱ ᱠᱮᱫ-ᱟ ᱟᱨ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱥᱟᱶ ᱠᱚ ᱡᱩᱲᱟᱹᱭ ᱟᱠᱟᱱ ᱟᱹᱰᱤᱜᱟᱱ ᱦᱩᱞᱥᱟᱹᱭ ᱨᱮᱭᱟᱜ ᱮᱛᱚᱦᱚᱵ ᱦᱚᱸ ᱱᱚᱰᱮ ᱠᱷᱚᱱ ᱜᱮ ᱮᱛᱚᱦᱚᱵ ᱟᱠᱟᱱ ᱛᱟᱦᱮᱸᱫ ᱾ ᱚᱦᱢᱚᱫᱟᱵᱟᱫᱽ ᱫᱚ ᱛᱮᱧ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱮ ᱧᱩᱛᱩᱢ ᱟᱱᱟᱜ-ᱟ ᱾ ᱱᱚᱣᱟ ᱠᱚ ᱥᱟᱶᱛᱮ ᱜᱮ ᱱᱚᱣᱟ ᱵᱟᱡᱟᱨ ᱫᱚ ᱵᱮᱯᱟᱨ ᱟᱨ ᱵᱟᱹᱱᱤᱡ ᱛᱟᱞᱢᱟ ᱞᱮᱠᱟᱛᱮ ᱟᱹᱰᱤ ᱵᱟᱹᱲᱛᱤ ᱜᱮ ᱩᱛᱱᱟᱹᱣ ᱦᱩᱭᱩᱜ ᱠᱟᱱᱟ ᱾ ᱚᱦᱢᱚᱫᱟᱵᱟᱫᱽ ᱫᱚ ᱱᱚᱣᱟ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ 

 ᱚᱛᱱᱚᱜ 

ᱯᱩᱪᱷᱤᱢ ᱥᱮᱦᱮᱫ ᱨᱮ ᱵᱚᱥᱠᱚᱫ ᱟᱠᱟᱱ ᱱᱚᱣᱟ ᱵᱟᱡᱟᱨ ᱫᱚ ᱫᱚᱨᱮᱭᱟ ᱠᱷᱚᱱ ᱑᱗᱔ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾ ᱚᱱᱟ ᱱᱟᱜᱟᱨ ᱨᱮᱫᱚ ᱵᱟᱨᱭᱟ ᱡᱷᱟᱨᱱᱟ ᱦᱚᱸ ᱢᱮᱱᱟᱜ-ᱟ - ᱠᱚᱝᱠᱚᱨᱤᱭᱟ ᱟᱨ ᱵᱚᱥᱴᱨᱟᱯᱩᱨ ᱢᱟᱡᱽᱲᱟ, ᱞᱚᱞᱚ ᱦᱚᱭ ᱦᱤᱥᱤᱫ ᱛᱮ ᱥᱟᱵᱚᱨᱢᱚᱛᱤ ᱱᱟᱹᱭ ᱫᱚ ᱨᱚᱦᱚᱲᱚᱜ ᱠᱷᱟᱹᱛᱤᱨ , ᱱᱟᱹᱭ ᱨᱮ ᱯᱩᱸᱰ ᱦᱟᱥᱟ ᱛᱟᱦᱮᱸ ᱫᱚᱦᱚᱜ-ᱟ ᱾ ᱟᱥᱟᱲ ᱵᱚᱸᱜᱟ ᱵᱟᱹᱜᱤ ᱠᱟᱛᱮ ᱯᱩᱨᱟᱹ ᱥᱮᱨᱢᱟ ᱞᱚᱞᱚ ᱦᱚᱭ ᱦᱤᱥᱤᱫ ᱜᱮ ᱛᱟᱦᱮᱸᱱᱟ ᱾ ᱡᱚᱛᱚ ᱠᱷᱚᱱ ᱰᱷᱮᱨ ᱞᱚᱞᱚᱥᱚᱝ ᱔᱗ ᱰᱤᱜᱽᱨᱤ ᱫᱷᱟᱹᱵᱤᱡ ᱥᱮᱴᱮᱨᱚᱜ-ᱟ ᱟᱨ ᱨᱮᱭᱟᱲ ᱫᱤᱱ ᱫᱚ ᱡᱚᱛᱚ ᱠᱷᱚᱱ ᱠᱚᱢ ᱕ ᱰᱤᱜᱽᱨᱤ ᱫᱷᱟᱹᱵᱤᱡ ᱟᱬᱜᱚᱱᱟ ᱾

 ᱯᱨᱚᱥᱟᱥᱚᱱ 

ᱚᱦᱢᱚᱫᱟᱵᱟᱫᱽ ᱫᱚ ᱢᱩᱱᱤᱥᱤᱯᱟᱞ ᱠᱚᱨᱯᱚᱨᱮᱥᱚᱱ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱧᱮᱞ ᱡᱚᱛᱚᱱ ᱠᱟᱹᱢᱤᱦᱚᱨᱟ ᱫᱚᱭ ᱥᱟᱸᱵᱽᱲᱟᱣᱟ ᱟᱨ ᱛᱤᱱᱟᱹᱝ ᱚᱝᱜᱚᱥ ᱫᱚ ᱚᱣᱰᱟ ᱥᱟᱸᱵᱽᱲᱟᱣ ᱟᱭ ᱾ 

 ᱧᱮᱢᱮᱞ ᱴᱚᱴᱷᱟ 

 ᱠᱟᱸᱠᱚᱨᱤᱭᱟ ᱡᱷᱟᱨᱱᱟ 

ᱱᱚᱣᱟ ᱡᱷᱟᱨᱱᱟ ᱫᱚ ᱠᱩᱛᱩᱵᱽ-ᱩᱫᱽ-ᱫᱤᱱ ᱑᱔᱕᱑ ᱮᱰᱤ ᱨᱮᱭ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱾ ᱱᱤᱛᱚᱜ ᱚᱠᱛᱚ ᱨᱮᱫᱚ ᱚᱦᱢᱚᱫᱟᱵᱟᱫᱽ ᱨᱤᱱ ᱦᱚᱲ ᱛᱟᱞᱟᱨᱮ ᱱᱚᱣᱟ ᱴᱚᱴᱷᱟ ᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱚᱨᱚᱡᱽ ᱟᱱᱟᱜ ᱠᱟᱱᱟ ᱾ ᱱᱚᱣᱟ ᱡᱷᱟᱨᱱᱟ ᱨᱮᱭᱟᱜ ᱵᱮᱲᱦᱟᱭ ᱛᱮ ᱟᱹᱰᱤ ᱜᱮ ᱪᱚᱨᱚᱠ ᱵᱟᱜᱟᱱ ᱢᱮᱱᱟᱜ-ᱟ ᱾ ᱡᱷᱟᱨᱱᱟ ᱨᱮᱭᱟᱜ ᱛᱟᱞᱟᱨᱮ ᱟᱹᱰᱤ ᱪᱚᱨᱚᱠ ᱫᱤᱯ ᱢᱚᱦᱚᱞ ᱢᱮᱱᱟᱜ-ᱟ ᱾ ᱱᱚᱰᱮ ᱫᱚ ᱢᱩᱜᱚᱞ ᱡᱩᱜᱽ ᱚᱠᱛᱚ ᱨᱮ ᱱᱩᱨᱡᱟᱦᱟᱸ ᱟᱨ ᱡᱟᱦᱟᱝᱜᱤᱨ ᱟᱹᱰᱤ ᱚᱠᱛᱚ ᱨᱮᱜᱮ ᱫᱟᱬᱟᱱ ᱠᱤᱱ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱾ ᱛᱮᱦᱮᱧ ᱠᱚᱸᱠᱚᱨᱤᱭᱟ ᱡᱷᱟᱨᱱᱟ ᱚᱦᱢᱚᱫᱟᱵᱟᱫᱽ ᱨᱮ ᱴᱚᱞᱦᱟᱣ ᱜᱟᱱᱚᱜ ᱞᱮᱠᱟᱱ ᱟᱹᱰᱤ ᱱᱟᱯᱟᱭ ᱴᱚᱴᱷᱟ ᱠᱟᱱᱟ ᱾ ᱡᱟᱦᱟᱸ ᱫᱚ ᱛᱮᱦᱮᱧ ᱠᱚᱝᱠᱚᱨᱤᱭᱟ ᱞᱮᱠᱯᱷᱨᱚᱸᱴ ᱧᱩᱛᱩᱢ ᱛᱮ ᱛᱤᱸᱜᱩ ᱠᱮᱴᱮᱡ ᱟᱠᱟᱱᱟ ᱾

 ᱦᱚᱴᱷᱤᱥᱤᱝ ᱡᱮᱱ ᱢᱩᱫᱽᱨᱤ 

ᱱᱚᱣᱟ ᱢᱩᱫᱽᱨᱤ ᱫᱚ ᱯᱩᱸᱰ ᱢᱟᱨᱵᱚᱞ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱦᱚᱴᱷᱤᱥᱤᱝ ᱡᱮᱱ ᱢᱩᱫᱽᱨᱤ ᱚᱦᱢᱚᱫᱟᱵᱟᱫᱽ ᱨᱮᱭᱟᱜ ᱧᱩᱛᱩᱢᱟᱱ ᱡᱮᱱ ᱢᱩᱫᱽᱨᱤ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱑᱙ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱨᱤᱪᱡᱚᱱ ᱢᱚᱨᱪᱮᱸᱴ ᱮ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱩᱱᱤ ᱡᱮᱱ ᱫᱷᱚᱨᱚᱢ ᱨᱤᱱᱤᱡ ᱑᱕ ᱟᱹᱱᱤᱡ ᱜᱩᱨᱩ ᱫᱷᱚᱨᱢᱚᱱᱟᱛᱷ ᱮ ᱟᱞᱟᱭ ᱟᱫᱮ ᱛᱟᱦᱮᱸᱫ ᱾

 ᱡᱟᱢᱟ ᱢᱚᱥᱡᱤᱫᱽ 

᱑᱔᱒᱓ ᱮᱰᱤ ᱨᱮ ᱡᱟᱢᱟ ᱢᱚᱥᱡᱤᱫᱽ ᱫᱚ ᱵᱮᱱᱟᱣ ᱞᱮᱱᱟ ᱾ ᱯᱩᱪᱷᱤᱢ ᱥᱤᱧᱚᱛ ᱨᱮ ᱢᱮᱱᱟᱜ ᱱᱚᱣᱟ ᱫᱚ ᱟᱹᱰᱤ ᱜᱮ ᱥᱚᱨᱮᱥ ᱟᱨ ᱪᱚᱨᱚᱠ ᱢᱚᱥᱡᱤᱫᱽ ᱠᱟᱱᱟ ᱾ ᱱᱚᱣᱟ ᱢᱚᱥᱡᱤᱫᱽ ᱫᱚ ᱡᱚᱛᱚ ᱠᱷᱚᱱ ᱥᱚᱨᱮᱥ ᱵᱟᱰᱚᱦᱤᱭᱟᱹ ᱠᱚᱣᱟᱜ ᱱᱟᱯᱟᱭ ᱫᱟᱹᱭᱠᱟᱹᱭ ᱩᱫᱩᱜ ᱥᱚᱫᱚᱨᱟ ᱾

 ᱥᱟᱵᱚᱨᱢᱚᱛᱤ ᱟᱥᱨᱚᱢ 

ᱱᱚᱣᱟ ᱟᱥᱨᱚᱢ ᱨᱮᱭᱟᱜ ᱛᱷᱟᱯᱚᱱ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱜᱮ ᱑᱙᱑᱕ ᱨᱮᱭ ᱠᱚᱨᱟᱣ ᱦᱚᱪᱚ ᱞᱮᱫ-ᱟ ᱾ ᱱᱚᱰᱮ ᱠᱷᱚᱱ ᱜᱮ ᱜᱟᱱᱫᱷᱤᱡᱤ ᱫᱚ ᱫᱟᱱᱰᱤ ᱡᱟᱛᱨᱟᱭ ᱮᱛᱚᱦᱚᱵ ᱞᱮᱫ-ᱟ ᱾ ᱛᱮᱦᱮᱧ ᱥᱟᱵᱚᱨᱢᱚᱛᱤ ᱟᱥᱨᱚᱢ ᱫᱚ ᱥᱟᱵᱚᱨᱢᱚᱛᱤ ᱨᱤᱵᱚᱨᱯᱷᱨᱚᱸᱴ ᱵᱟᱜᱟᱱ ᱥᱟᱢᱟᱝ ᱨᱮ ᱢᱮᱱᱟᱜ-ᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
 Ahmedabad Collectorate 

 Ahmadabad Encyclopædia Britannica entry


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ
ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱜᱩᱡᱽᱨᱟᱴ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱱᱟᱜᱟᱨ